Minister: ‘Bafana Bafana is ŉ spul ondraaglike, nuttelose individue’Mbalula. Foto: GCIS “Wat ek daar gesien het was nie ŉ probleem van afrigting nie, dit was ŉ spul verloorders wat geen respek het vir die land en geen respek het vir enigiemand nie,” het Mbalula tydens ŉ mediakonferensie in Kaapstad gesê. “Ek het gesien mens het buite tou gestaan om hulle [Bafana Bafana] te groet. Ek sal hulle nooit groet nie, ek het nie eers na die aantrekkamer gegaan nie, ek het hulle nie eers geskakel nie. Vir my was dit ŉ ramp.” Mbalula het Bafana Bafana beskryf as ŉ “krisis van monumentale proporsies” en sê daar is nie noodwendig ŉ krisis rakende talent nie maar dat daar eerder ŉ krisis is om alles bymekaar te bring. “Twee nuttelose doele, ek meen, Nigerië was geskok. Ek het gesien hulle afrigter staan op, hy kon dit nie glo nie. Hulle het gedink hulle gaan die leeus ontmoet, wie se stadium tot kapasiteit gevul is, om te kom veg vir hulle land, maar wat het hulle kom ontmoet? Net ŉ spul ondraaglike, nuttelose individue.” Bafana Bafana het met 3-1 verloor.